ఆచరణలోనే ఎన్నో సమస్యలు
రిజర్వుబ్యాంకు గవర్నర్‌ రఘురామ్‌రాజన్‌
ముంబై : బ్యాంకులు రానిబాకీలపరంగా బకాయిదారు లు, కావాలని ఎగవేతకు పాల్పడు తున్న బకాయిదారులపై క్రిమినల్‌ చర్యలు తీసుకోవాలని, కఠినంగా వ్యవహరిం చాల్సిందేనని అయితే ఆచరణలో ఎన్నో సమస్యలు ఎదురవుతున్నాయని ఆర్‌బిఐ గవర్నర్‌ రఘురామ్‌రాజన్‌ వెల్లడించారు. గతంలో ఇటువంటి సమస్యలు అనేకం ఎదుర య్యాయని ప్రస్తుతం ఈపరిస్థితి కొంత మెరుగుపడిందని, బకాయిల రికవరీ విధానం కూడా క్రమబద్దీకరించారని రాజన్‌ వెల్లడించారు. ఐడిబిఐబ్యాంకు పరంగా రూ.900 కోట్ల కింగ్‌ఫిషర్‌ రుణ బకాయిలకు సంబంధించిరాజన్‌ పైవిధం గా వ్యాఖ్యానించారు. కింగ్‌ఫిషర్‌ ఎయిర్‌ లైన్స్‌ దెబ్బతినడం వల్ల తొమ్మిదివేల కోట్లు బ్యాంకులకు బకాయి ఉందని, దీని వల్ల ప్రభుత్వరంగ బ్యాంకర్లకు ఎన్‌పిఎల పరంగా మరింత ఒత్తిడిపెరిగిందని ఆయన అన్నారు. బకాయిల ఎగవేతదారులపై క్రిమి నల్‌ చర్యలకు వెళ్లాల్సిందేనని అయితే ఇదేదారిలో మరింత సాహసోపేతమైన నిర్ణయాలతో రుణపరపతి వ్యవస్థకు విఘాతం కలిగించకూడదన్నారు. అదేసమయంలో బ్యాంకులు ఇన్‌ఫ్రారరంగం ప్రాజెక్టులకు భారీ రుణాలు కల్పించాల్సిన అవస రాన్ని కూడా నొక్కిచెప్పారు. 2014లో కింగ్‌ఫిషర్‌ ఎయిర్‌లైన్స్‌కు హామీదారుగా ఉన్న విజయ్ మాల్యా బకాయిల ఎగవేతదారుగా ప్రకటించిన అంశాన్ని గుర్తుచేసారు. భారత్‌నుంచి వెళ్లిపోయిన ఆయన వ్యవహారంపై పార్లమెంటులో సైతం దుమారం లేచింది. ప్రభుత్వం కుట్రచేసి ఆయన్ను పంపిం చిందన్న ఆరోపణలుగుప్పించింది. సెంట్రల్‌ బ్యాంకు బోర్డు గవర్నర్ల సమావేశం నిర్వహించిన తర్వాత ఆర్థిక మంత్రి అరుణ్‌జైట్లీ మాట్లాడుతూ మొత్తం దర్యాప్తు ప్రక్రియలో వ్యక్తిగత ప్రతిష్టను దిగజార్చడాన్ని విభిన్న కోణం నుంచి చూడాలని పేర్కొన్నారు. ఆర్థికమంత్రి అరుణ్‌ జైట్లీ, రిజర్వుబ్యాంకుగ వర్నర్‌ రఘురామ్‌ రాజన్‌లు వ్యక్తిగత కేసులతోపాటు కింగ్‌ఫిషర్‌ ఎయిర్‌లైన్స్‌ వంటి భారీ సంస్థలపరంగా కూడా రానిబాకీలు ఎక్కువ సమస్యలు సృష్టి స్తున్నాయన్నారు. ఈ సంక్షోభాన్ని మరింత పెంచేందుకు యత్నించకూడదాని ఈ రికవరీ విధానం రుణపరపతివృద్ధిని దెబ్బతీయకుండా చూసుకోవాల్సి ఉంటుందన్నారు. మొండి బకాయిలుగా మారితేనే వాటిని రికవరీకి బ్యాంకులు ప్రయత్నిస్తున్నాయని, పతాక స్థాయికి వెళ్లేంతవరకూ వేచి ఉండటం వల్లనే ఈ సమస్యలు వస్తున్నందున ముందుగానే గుర్తించి చర్యలకు ఉపక్రమించాలని సూచిస్తున్నట్లు వివరించారు.